Panevėžio internatinė sporto mokykla

Panevėžio internatinė sporto mokykla (arba Panevėžio sporto mokykla-internatas) – vidurinė internatinė sporto mokykla (ISM), 1965–1989 m. veikusi Panevėžyje, Liepų al. 4. Joje kartu su bendrojo lavinimo dalykais buvo vedamos ir įvairių sporto šakų pamokos, klasės buvo komplektuojamos moksleiviais iš visos Lietuvos. Panevėžio sporto mokykla kelis dešimtmečius ugdė Lietuvai sporto meistrus, pelniusius aukščiausius apdovanojimus pasaulio, Europos čempionatuose ir olimpinėse žaidynėse, buvo oficiali Lietuvos sportininkų kalvė. 2014 m. mokykla atkurta ir tapo Raimundo Sargūno sporto gimnazija.

 Istorija 

Užbaigus Panevėžio Sporto rūmų statybą, imta kalbėti apie geresnį sporto veiklos vystymą  bei moksleivių fizinį paruošimą. 1965 m. rugpjūčio 31 d. Panevėžio mokykla-internatas buvo perorganizuota į sportinės krypties mokyklą-internatą, pavadintą Panevėžio sporto mokykla-internatu.

Remiantis Panevėžio mokyklos-internato pedagogų tarybos posėdžių protokolų knygos duomenimis, 1965–1966 mokslo metais mokykloje dirbo 32 pedagogai, mokėsi 412 mokinių iš visos Lietuvos.

1968 m. buvo pastatytas priestatas su sporto salėmis, 1972 m. – rekonstruotas stadionas, 1975 m. – pastatytas pripučiamas lengvosios atletikos maniežas.https://aina.lt/is-panevezio-sporto-mokyklos-internato-istorijos/ 

Sporto mokyklos steigimo iniciatorius buvo būsimasis Lietuvos futbolo federacijos pirmininkas Jonas Babravičius (1928–2013). 

1990 m. mokykla buvo reorganizuota į dvi skirtingas ugdymo įstaigas, priklausiusias atskiroms žinyboms: 19-ąją vidurinę mokyklą ir kompleksinę sporto mokyklą „Olimpas“. 1997 m. Panevėžio miesto tarybos sprendimu mokykla pavadinta Senvagės vidurine mokykla. 2002 m., optimizuojant mokyklų skaičių mieste ir vykdant švietimo reformą, reorganizuota į Senvagės pagrindinę mokyklą.

 Mokyklos atkūrimas 

Atkūrus Panevėžio ISM, būtų sudaromos papildomos galimybės atrasti ir ugdyti jaunuosius Lietuvos sporto talentus. Šiuo klausimu darbą buvo pradėjusi ekspertų grupė, rengusi konkretų ilgalaikį planą, kuriuo siekta jau 2014 m. m. pradžioje sukomplektuoti pirmąsias Panevėžio ISM sportininkų klases.http://www.balsas.lt/m/naujiena/725923

2014 m. rugsėjo 1 d. pradėjo veikti Panevėžio sporto vidurinė mokykla, 2015 m. tapusi Raimundo Sargūno sporto gimnazija.

 Direktoriai 
 Vladas Trachimas (1965-?)
 Juozas Truskauskas (1973-1982)

 Žymūs mokytojai 
 Algimantas Antanas Kukšta, sporto darbuotojas

 Žymūs mokiniai 

 Raimundas Alekna, politikas
 Algis Vaičeliūnas, Lietuvos kariuomenės generolas 
 Virgilijus Alekna, disko metikas 
 Angelina Banytė,  dailininkė‎ 
 Vilma Bardauskienė, lengvaatletė
 Bronė Draginienė, politikė
 Gintaras Einikis, krepšininkas
 Pavelas Fedorenka, lengvaatletis
 Simona Krupeckaitė, dviratininkė
 Šarūnas Marčiulionis, krepšininkas
 Vitoldas Masalskis, krepšininkas
 Nijolė Medvedeva, lengvaatletė
 Rimas Mikalauskas, kunigas‎
 Arminas Narbekovas, futbolininkas
 Vanda Preidytė, žurnalistė
 Edita Pučinskaitė, dviratininkė
 Jonas Šimėnas, politikas
 Vaidotas Šlekys, futbolininkas
 Virginijus Šmigelskas, politikas
 Vitalija Tuomaitė, krepšininkė ‎ 
 Romas Ubartas, disko metikas 
 Remigijus Valiulis, lengvaatletis
 Modesta Vžesniauskaitė, dviratininkė
 Laima Zilporytė, dviratininkė
 Diana Žiliūtė, dviratininkė
 Raimondas Žutautas, futbolininkas
 Sigitas Žvirblis, futbolininkas
</div>

 Šaltiniai 

 Nuorodos 
 Agnė Tučkienė. Iš Panevėžio sporto mokyklos-internato istorijos (aina.lt, 2021-05-27)
 Mokyklos istorija 
 ISM Panevėžys

Kategorija:Lietuvos sporto mokyklos
Kategorija:Buvusios Panevėžio miesto savivaldybės mokyklos
Kategorija:Panevėžio sportas